

# VALSTYBĖS ĮMONĖS TURTO BANKO

# GENERALINIS DIREKTORIUS

**ĮSAKYMAS**

**DĖL VALSTYBINĖS ŽEMĖS SKLYPO, ESANČIO Vingytės g. 5, Kaune, PERDAVIMO PATIKĖJIMO TEISE NACIONALINEI ŽEMĖS TARNYBAI PRIE aplinkos MINISTERIJOS**

2024 m. vasario 27 d. Nr. P13-9 .

## Vilnius

Vadovaudamasi Lietuvos Respublikos žemės įstatymo 7 straipsnio 1 dalies 1 ir 3 punktais ir atsižvelgdama į Nacionalinės žemės tarnybos prie Aplinkos ministerijos Kauno miesto skyriaus 2023 m. gruodžio 7 d. pažymą Nr. 8PAŽ-121-(14.8.33 E.) apie išnuomojamą valstybinės žemės sklypą (jo dalį), reikalingą parduodamam valstybei ar savivaldybei nuosavybės teise priklausančiam nekilnojamajam turtui eksploatuoti:

1. P e r d u o d u Nacionalinei žemės tarnybai prie Aplinkos ministerijos patikėjimo teise valdyti, naudoti ir disponuoti valstybei nuosavybės teise priklausantį ir valstybės įmonės Turto banko patikėjimo teise valdomą 0,1180 ha ploto žemės sklypą, esantį Vingytės g. 5, Kaune, kadastro Nr. 1901/0299:262, unikalus Nr. 4400-6214-4309.

2. P a v e d u Pardavimų departamento Turto parengimo skyriaus vadovei Kristinai Jakavonienei pasirašyti 1 punkte nurodyto žemės sklypo perdavimo ir priėmimo aktą.

Teisės ir administravimo departamento direktorė,

laikinai atliekanti generalinio direktoriaus funkcijas Justė Žibūdienė

Parengė

Lina Remeikienė